CELEX: 32014D0679
Language: da
Date: 2014-09-25 00:00:00
Title: 2014/679/EU: Kommissionens gennemførelsesafgørelse af 25. september 2014 om ændring af gennemførelsesafgørelse 2012/270/EU for så vidt angår dens anvendelsesperiode og for så vidt angår flytning til emballeringsfaciliteter af kartoffelknolde med oprindelse i afgrænsede områder for at forhindre spredning i Unionen af Epitrix cucumeris (Harris), Epitrix similaris (Gentner), Epitrix subcrinita (Lec.) og Epitrix tuberis (Gentner) (meddelt under nummer C(2014) 6731)

27.9.2014   
            
            
               DA
            
            
               Den Europæiske Unions Tidende
            
            
               L 283/61
            
         KOMMISSIONENS GENNEMFØRELSESAFGØRELSE
   af 25. september 2014
   om ændring af gennemførelsesafgørelse 2012/270/EU for så vidt angår dens anvendelsesperiode og for så vidt angår flytning til emballeringsfaciliteter af kartoffelknolde med oprindelse i afgrænsede områder for at forhindre spredning i Unionen af Epitrix cucumeris (Harris), Epitrix similaris (Gentner), Epitrix subcrinita (Lec.) og Epitrix tuberis (Gentner)
   
      
         (meddelt under nummer C(2014) 6731)
      
   
   
      (2014/679/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Ved Kommissionens gennemførelsesafgørelse 2012/270/EU (2) fastsættes hasteforanstaltninger mod indslæbning og spredning i Unionen af Epitrix cucumeris (Harris), Epitrix similaris (Gentner), Epitrix subcrinita (Lec.) og Epitrix tuberis (Gentner).
            
         
               (2)
            
            
               Situationens udvikling siden ikrafttrædelsen af gennemførelsesafgørelse 2012/270/EU har vist, at de foranstaltninger, som er fastsat i afgørelsen, er effektive og fortsat bør finde anvendelse. Derfor bør nævnte gennemførelsesafgørelse finde anvendelse uden tidsbegrænsning.
            
         
               (3)
            
            
               Erfaringen viser, at det er nødvendigt at tillade større fleksibilitet for så vidt angår de faciliteter, hvor kartoffelknoldene gennemgår en behandling, der sikrer, at de ikke indeholder mere end 0,1 % jord, og at de pågældende skadegørere er fjernet. Det bør derfor tillades, at disse knolde flyttes uden for de afgrænsede områder, inden denne behandling finder sted. Flytningen til disse faciliteter bør imidlertid være underlagt krav, der sikrer, at den respektive plantesundhedsmæssige risiko begrænses til et acceptabelt niveau.
            
         
               (4)
            
            
               For at sikre, at de pågældende skadegørere ikke kan etablere eller sprede sig uden for et afgrænset område, bør der fastsættes krav vedrørende bortskaffelse af affaldsjord og andet affaldsmateriale. Af samme grund bør der også fastsættes krav vedrørende køretøjer og emballering til transport eller håndtering af disse kartoffelknolde, inden de flyttes uden for det afgrænsede område eller fra emballeringsfaciliteter, som er beliggende uden for dette område. Det er også nødvendigt at rengøre maskiner, der anvendes til håndtering af kartoffelknolde i emballeringsfaciliteter uden for de afgrænsede områder, for at undgå angreb på andre kartofler, som håndteres af samme maskiner.
            
         
               (5)
            
            
               For at lette medlemsstaternes kontrol, når emballering af kartoffelknolde med oprindelse i et afgrænset område foregår uden for et sådant område, er det vigtigt, at emballeringsfaciliteter, som er beliggende uden for de afgrænsede områder, er godkendt til dette formål og er forpligtet til at registrere de kartoffelknolde med oprindelse i afgrænsede områder, som håndteres.
            
         
               (6)
            
            
               Gennemførelsesafgørelse 2012/270/EU bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2012/270/EU foretages følgende ændringer:
   
               1)
            
            
               Artikel 3 affattes således:
               »Artikel 3
               Flytning af kartoffelknolde inden for Unionen
               1.   Kartoffelknolde med oprindelse i afgrænsede områder i Unionen, der er fastlagt i overensstemmelse med artikel 5, og som er emballeret inden for disse områder eller i de faciliteter, der er omhandlet i artikel 3b, må kun flyttes inden for Unionen, hvis de opfylder betingelserne i afsnit 2, punkt 1, i bilag I.
               Kartoffelknolde med oprindelse i et afgrænset område kan flyttes fra det afgrænsede område til emballeringsfaciliteter, der opfylder kravene i artikel 3b, og som befinder sig i nærheden af det afgrænsede område, forudsat at betingelserne i afsnit 2, punkt 2, i bilag I, er opfyldt. Kartoffelknolde kan opbevares i faciliteterne.
               For så vidt angår andet afsnit skal det ansvarlige officielle organ træffe følgende foranstaltninger:
               
                           a)
                        
                        
                           intensiv overvågning af skadegørernes forekomst ved hjælp af passende kontrol af kartoffelplanter og i givet fald andre værtsplanter, herunder marker, hvor disse planter vokser, inden for en radius af mindst 100 m fra emballeringsfaciliteterne
                        
                     
                           b)
                        
                        
                           aktiviteter, der skal øge offentlighedens kendskab til den trussel, skadegørerne udgør, og de foranstaltninger, der er truffet i nærheden af emballeringsfaciliteterne for at forhindre indslæbning og spredning af disse i Unionen.
                        
                     2.   Kartoffelknolde, der indføres til Unionen i overensstemmelse med artikel 2 fra tredjelande, hvor en eller flere af de pågældende skadegørere vides at forekomme, må kun flyttes inden for Unionen, hvis de opfylder betingelserne i afsnit 2, punkt 3, i bilag I.
               Artikel 3a
               Krav vedrørende køretøjer, emballering, maskiner og affaldsjord
               1.   Medlemsstaterne sikrer, at alle køretøjer og emballage, der har været anvendt til transport af kartoffelknolde med oprindelse i et afgrænset område inden opfyldelse af betingelserne i afsnit 2, punkt 1, litra b), i bilag I, dekontamineres og rengøres på en passende måde i følgende tilfælde:
               
                           a)
                        
                        
                           inden de flyttes uden for det afgrænsede område, og
                        
                     
                           b)
                        
                        
                           inden de forlader emballeringsfaciliteterne som omhandlet i artikel 3, stk. 1, andet afsnit.
                        
                     2.   Medlemsstaterne sikrer, at maskiner, der benyttes til håndtering af de i stk. 1 omhandlede kartoffelknolde i emballeringsfaciliteter som omhandlet i artikel 3, stk. 1, andet afsnit, dekontamineres og rengøres på en passende måde efter hver brug.
               3.   Medlemsstaterne sikrer, at affaldsjord eller andet affaldsmateriale, der hidrører fra opfyldelsen af kravene i artikel 3, stk. 1, og i stk. 1 og 2 i denne artikel, bortskaffes på en sådan måde, at de pågældende skadegørere ikke kan etablere eller sprede sig uden for det afgrænsede område.
               Artikel 3b
               Krav vedrørende emballeringsfaciliteter beliggende uden for de pågældende afgrænsede områder
               Emballeringsfaciliteter beliggende uden for de pågældende afgrænsede områder, som håndterer kartoffelknolde med oprindelse i sådanne områder, jf. artikel 3, stk. 1, andet afsnit, skal opfylde følgende krav:
               
                           a)
                        
                        
                           de skal være godkendt af det ansvarlige officielle organ til at emballere kartoffelknolde med oprindelse i et afgrænset område, og
                        
                     
                           b)
                        
                        
                           de skal i en periode på et år fra tidspunktet, hvor kartoffelknoldene ankommer til de pågældende faciliteter, føre fortegnelser over de kartoffelknolde med oprindelse i afgrænsede områder, som håndteres.«
                        
                     
         
               2)
            
            
               Artikel 7 udgår.
            
         
               3)
            
            
               Bilag I ændres som angivet i bilaget til denne afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 25. september 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse 2012/270/EU af 16. maj 2012 om hasteforanstaltninger mod indslæbning og spredning i Unionen af Epitrix cucumeris (Harris), Epitrix similaris (Gentner), Epitrix subcrinita (Lec.) og Epitrix tuberis (Gentner). (EUT L 132 af 23.5.2012, s. 18).
   
      BILAG
      I bilag I til gennemførelsesafgørelse 2012/270/EU foretages følgende ændringer:
      Afsnit 2 affattes således:
      
         »AFSNIT 2
         
            Betingelser for flytning
         
         
                  
                     1.
                  
                  
                     Kartoffelknolde med oprindelse i afgrænsede områder i Unionen må kun flyttes fra sådanne områder til ikke-afgrænsede områder inden for Unionen, hvis følgende betingelser er opfyldt:
                     
                                 a)
                              
                              
                                 Kartoffelknoldene er blevet dyrket på et registreret produktionssted i overensstemmelse med Kommissionens direktiv 92/90/EØF (1) eller af en registreret producent i overensstemmelse med Kommissionens direktiv 93/50/EØF (2), eller er flyttet fra et registreret lager eller forsendelsescenter i overensstemmelse med direktiv 93/50/EØF.
                              
                           
                                 b)
                              
                              
                                 Kartoffelknoldene er blevet vasket eller børstet, således at der højst er 0,1 % jord tilbage, eller har gennemgået en tilsvarende behandling specifikt med henblik på at opnå samme resultat og fjerne de pågældende skadegørere for at sikre, at der ikke er risiko for spredning af de pågældende skadegørere.
                              
                           
                                 c)
                              
                              
                                 Emballagematerialet, som kartoffelknoldene flyttes i, er rent.
                              
                           
                                 d)
                              
                              
                                 Kartoffelknoldene ledsages af et plantepas, som er udfærdiget og udstedt i henhold til Kommissionens direktiv 92/105/EØF (3).
                              
                           
               
                  
                     2.
                  
                  
                     For så vidt angår flytning af kartoffelknolde til emballeringsfaciliteterne som omhandlet i artikel 3, stk. 1, andet afsnit, skal følgende betingelser, i tillæg til punkt 1, litra a), være opfyldt:
                     
                                 a)
                              
                              
                                 Kartoffelknoldene er blevet dyrket på marker, hvor der er foretaget insekticidbehandling mod de pågældende skadegørere på passende tidspunkter i vækstsæsonen.
                              
                           
                                 b)
                              
                              
                                 Der er foretaget officiel kontrol inden høst på passende tidspunkter på disse marker, og ingen af de pågældende skadegørere er blevet påvist.
                              
                           
                                 c)
                              
                              
                                 Producenten har på forhånd underrettet de ansvarlige officielle organer om, at den agter at flytte kartoffelknolde i overensstemmelse med dette punkt, og om datoen for den planlagte flytning.
                              
                           
                                 d)
                              
                              
                                 Kartoffelknoldene transporteres til emballeringsfaciliteterne i lukkede køretøjer eller i lukket og ren emballage på en sådan måde, at de pågældende skadegørere ikke kan undslippe eller sprede sig.
                              
                           
                                 e)
                              
                              
                                 Under transporten til emballeringsfaciliteterne ledsages kartoffelknoldene af et dokument, som viser deres oprindelses- og bestemmelsessted.
                              
                           
                                 f)
                              
                              
                                 Umiddelbart efter ankomsten til emballeringsfaciliteterne gennemgår kartoffelknoldene den behandling, der er beskrevet i punkt 1, litra b).
                              
                           
               
                  
                     3.
                  
                  
                     Kartoffelknolde, der indføres til Unionen i overensstemmelse med afsnit 1 fra tredjelande, hvor en eller flere af de pågældende skadegørere vides at forekomme, må kun flyttes inden for Unionen, hvis de ledsages af det i punkt 1, litra d), omhandlede plantepas.